Industriële trou-konsep van Marno & Jaunmari - Mooi Troues
Marno en Jaunmari se industriële trou-konsep was gebaseer rondom die idee van ‘n industriële en ontspanne gevoel op hul groot dag. Die tema het ook deurgespoel na hul dekor-keuses en het gelei tot die keuse van hul venue waar markies gewoonlik gehou word in middel van die middestad in Pretoria. Marno en Jaunmari paartjie foto’s het ongelooflik mooi gelyk met die kontras tussen hul formele uitrustings en die rustieke geboue.
Die paartjie het ook die meeste van hul fotosessie gemaak deur na die sonsak weer foto’s te gaan neem en sodoende die stad-liggies vasgevang. Tydens die tyd na die seremonie en voor die onthaal het al die gaste lekker saamgekuier in ‘n buitelug area wat ‘n feestige markie gevoel gehad het en daarna inbeweeg na die onthaal saal wat effe meer formeel was. Wees seker om te sien watter oulike speletjie die paartjie vir hul gaste beskikbaar gestel het in die buitelug area!
In dié artikel vertel hulle oor hul ontmoeting en hul ongelooflike mooi verlowings-storie wat beslis ‘n moet lees is! Lees gerus verder om meer van die pragtige foto’s en mooi verhaal te sien.
Ons altwee het op die Puk (Noordwes Universiteit van Potchefstroom) studeer. Deur die “georganiseerde studentelewe” en sosiale geleenthede van die kampus mekaar ontmoet of van mekaar bewus geword. Ons het die eerste keer met mekaar gepraat in my koshuis, Heide Dameskoshuis, toe ons ‘n sosiale aksie met sy koshuis, Veritas Manskoshuis, gehad het. Vir ses maande was ons eers net baie goeie vriende voordat ons begin uitgaan het. Vyf jaar later noem ons mekaar man en vrou.
Sy het nietemin optimisties hoop gehad. Sy sou verder my ma en my sussie in Potchefstroom ontmoet het terwyl ek besig was met my “kursus”. Die ontmoeting was toevallig aanhoudend uitgestel as gevolg van betogings op die Carletonville pad. (Die betogings was nie beplan nie maar die noodlot was aan my kant en het dit die die perfekte milieu geskep in die vorm van ongeduld toe daar teen 4uur daardie dag geen rigting aan die dag was nie en Jaunmari van 9uur die oggend af al alleen in die winkelsentrum moes dwaal.)
Toe Marno vir my gesê het ek kan solank begin troue beplan. Het ons dadelik begin kyk na venues in ons onmiddellike omgewing. Spesifiek vir iets baie natuurlik en met ‘n industriële gevoel.
Die venue het alles en meer gehad as wat ons wou hê. Dit was groot genoeg en het so baie moontlikhede gebied dat ons die seremonie en onthaal daar kon doen. In die middestad van Pretoria sonder dat jy weet of besef jy is daar. Dit was net anders en presies wat ons wou hê.
Die industriële gevoel is waarvan ons hou en dit was maar basies ons inspirasie. Ons het die venue en ons voorkeure van kleure en teksture ook in ag geneem. Die kleure waarop ons besluit het was roosgoud en grys. Ons blomme was alles wit en groen. Die dekor het bestaan uit roosgoud geometriese vorms en glas. Die tafels was hout en Perspex tiffany stoele om by te dra by die glas op die tafels. Ons servette was grys.
Ons kon egter dit reg kry om kreatief binne ons begroting te werk. So het ons intensioneel verskaffers gesoek wat nie verskonings gesoek het vir waarom iets nie kan werk nie. Eerder met oplossings gekom het wat aanvullend was, indien nie heeltemal beter was as wat ons voor gestel het nie.
Die res van die goed vergeet mense vinnig. Mens moet mooi dink of jy geld wil spandeer op iets wat nie ‘n hoogtepunt is wanneer mens maande later die herinneringe deel nie
Ringe: Tiutanium Studio
Grant & Angelique se vliegbaan verlowing
Nadia & David se mooi troue in die wynlande
Raad oor Ringe van Scherman’s Jewellery Design
‘n Verfrissende skryfbehoefte-stel
Gratis Hooglied 3:4 banier